Bittó Cigániková, Jana, poslankyňa NR SR (2021-10-27):
Ďakujem pekne. No, páni, čo ste vystupovali, aj iní, hla... teda najmä opozícia, ja by som vám priala, aby ste dokázali prekročiť svoj tieň, je to dobrý pocit. Ja som to dokázala napríklad, keď pán Raši s kolegami ešte za čias, keď SMER predstavoval vlastne stratifikáciu, dodnes si to pamätám, bol piatok, predložili tú reformu, predstavili, ja som volala na komunikačné oddelenie, že rýchlo musíme spraviť tlačovku a pochváliť ten SMER, a to si pamätám, že hovorkyňa, že: „Prosím?!“ A ja, že no musíme ich pochváliť, lebo prichádzajú s dobrou reformou, ktorá je fakt nevyhnutná, a treba to povedať nahlas, aby vedeli, že nie sme populistická opozícia, že nám naozaj ide o toho občana a o vec. A poviem pravdu, že bol to vtedy dobrý pocit, že som bola si istá, že... nehovorím, že to bolo dokonalé, ja som tam mala teda námietky, komunikovala, ale tá myšlienka, nakoniec ktorú aj väčšina ľudí nespochybňuje, tak tá bola podstatná a bolo to aj dobre analyticky spracované, dokonca vtedy za tých čias to bolo aj celé prejdené s tým sektorom. To je jedna z vašich výčitiek, ktorej aj rozumiem, a, a bola to dobrá reforma, ktorá, je veľká škoda, že len preto, že jednoducho nebola politická odvaha, tak ako už nie je niekoľko rokov, tak to neprešlo, pretože pozrime sa na to, čo je alternatíva. Čo je alterna... čo vy, ktorí kritizujete, hovoríte, že nie, tak mi povedzte, čo je alternatíva, čo ponúkate ako alternatívu? Nič? Dobre to je takto, necháme to tak? Lebo to urobil SMER – za 12 rokov najväčšia reforma – toaleťák v nemocniciach aj to len v niektorých, lebo však nebudeme do toho zasahovať. Tak toto chceme robiť? Lebo však dobre, dajte vedieť, keď toto stačí občanom, ja si nemyslím. Čo robí OSN-ka dobre, je, že definuje konkrétny nárok pre pacienta – konečne. To znamená, pacient vie, aký typ zdravotnej starostlivosti má dostať, ako ďaleko, ako najďalej ho má mať, ako rýchlo od indikácie, v akej kvalite. To doteraz nebolo, teraz by to bolo. Vytvára optimalizovanú sieť, to znamená, že nastavuje reálnu potrebu lôžok, stanovuje transparentné podmienky. Tí, vy, čo ste hovorili, že teraz by sa dalo, a potom... a, jaj, a že je to... Ako to bolo? Privatizácia nemocníc a podobne. Práve naopak, veď to presne tá, tá OSN-ka hovorí, takáto má byť kvalita a bez ohľadu na vlastníka, štatút nejakej úrovne nemocnice môže, môže dostať len tá nemocnica, ktorá ten štatút spĺňa, bez ohľadu na vlastníka. Konečne! Veď človek nepotrebuje ísť do nemocnice, lebo je štátna alebo lebo je súkromná, potrebuje, aby bola kvalitná, a to robí optimalizácia na merateľných, jasných, dokázateľných a nárokovateľných kritériách. Centralizuje náročné výkony, to je, to sa čudujem, že sa vôbec o tom polemizuje, lebo to je jasne dokázané. Vytvára lepšie podmienky pre personál, najväčší problém v zdravotníctve je personál. Je to, je to, že sme roky do toho, naozaj tie podmienky pre personál nezlepšovali, či finančné, či pracovné – celé zle! No tak keď chceme niečo robiť, jeden z dôvodov, prečo lekári, ale aj sestry odchádzajú, je nám, že sa nemôžu realizovať a pracujú v hrozných podmienkach, no tak im musíme tie podmienky vytvoriť a o to sa optimalizácia snaží. A čo je veľmi dôležité, máme veľmi obmedzené a vzácne zdroje v zdravotníctve, či už finančné, alebo teda ľudské, a práve optimalizácia s nimi narába tak, aby sa nimi neplytvalo, aby boli tam, kde ich ľudia potrebujú, a okrem iného, teda čo sa týka finančných zdrojov, ako viete, tak je to naviazané na Plán obnovy, ktorý nám donesie do zdravotníctva vyše miliardu. Tak ja už neviem, ako sa dá byť proti tomuto. Prináša ľuďom, ktorí nemajú lekára už dlhé roky vo svojej obci, pretože je niekde vzdialená, dotácie pre vznik nových ambulancií, dokonca, keď do existujúcej ambulancie príde nový lekár, tak dostane tiež 60-tisíc na to, aby tú ambulanciu mohol prevziať, aby neboli ukrivdení tí starší. Toto je všetko... toto je to čo, proti čomu bojujete, čo nechcete odhlasovať. Ja tomu naozaj nerozumiem. Vyjadrím sa k pár veciam, ktoré ste povedali v rozprave, skúsim byť čo najviac stručná, aby som vás potom už nezdržovala. No, hovoríte, pán Beluský, už tu nie ste, ale predpokladám, že počúva. Pán Beluský hovoril o tom, že ako lekári odchádzajú do zahraničia a ako ich motivovať a, samozrejme, spomínal platy, čo, čo býva často. Ja si pamätám, ja som dva roky dozadu bola, možno tri, už si naozaj neviem, dávnejšie, za Adamom Vojtechom v Čechách, kde som sa ho pýtala, prečo nám berete ten personál, však nám ho nechajte, veď tí naši ľudia ho potrebujú, a čo máme robiť, a pýtala... A bola to taká, že úprimná debata. On je tiež mladý človek a veľmi, veľmi taký otvorený a som sa ho pýtala, že: „Adam, počúvajte ma, keď my zvýšime platy, povedzte mi, čo urobíte vy.“ A hovorí mi, že: „No my zvýšime ešte 10 % navyše. Koľkokoľvek dáte, my dáme 10 % navyše preto, lebo ja musím...“ on mi hovorí „... ja musím chrániť našich občanov a naši občania sú závislí od vašich zdravotníkov.“ Tým chcem povedať, nie, že nezvyšovať, to určite áno, lebo tie sú platy, akože hlavne v prípade sestier sú neuveriteľne smiešne, to je i, mimochodom, vplyv tabuliek a štátnej regulácie, ale, ale akokoľvek zvýšime, tak tá konkurencia zahraničná zvýši tiež, takže keď nechceme, aby nám utekali lekári, tak im treba zlepšiť podmienky a umožniť im robiť v lepších podmienkach. To je veľmi dôležité. Aha, ako som spomínala, tak aj tie dotácie pre ambulancie sú podľa mňa v regiónoch veľmi dôležité. Hovoríte o tom, že tá reforma sa robí roky a kategorizácia, a zároveň poviete, je to niečo nové, čo neni vydiskutované. Veď teda keď spomínate, že už sa roky robí, ja neviem koľkátykrát, tak sa netvárme, že nie. Úplne beriem tú výčitku, že neuchopilo sa to na začiatku úplne dobre, a fakt s tým súhlasím, ale už aj teraz, keď počúvate, Asociácia nemocníc Slovenska, štátnych nemocníc, poisťovní, Asociácia na ochranu práv pacientov, čo ma napadne, všetci družne hovoria, áno, teraz sa s nami komunikuje, dokonca veľká časť z nich podporuje, samozrejme, majú nejaké podmienky, výhrady, nakoniec tie mám aj ja, ale snažím sa ich interne nejako vyrokovať, ale, ale podporujem myšlienku a podporujem tú reformu ako takú, všetci si totiž uvedomujeme, že je nevyhnutná, vrátane napr. vlastníkov nemocníc. Nehovorím, že miestny primátor alebo práve ten riaditeľ, ale keď sa posadili siete nemocníc, majitelia sietí nemocníc alebo, alebo šéfovia krajov, mnohokrát sa vedeli normálne na základe dát rozumne dohodnúť, že, keď sa im, keď sa ukáže, že aké, aké sú čísla a že naozaj sú nemocnice, kde sa robia operácie, no, 13-krát za rok. Ako vážne vám hovorím, trinásťkrát za rok, 17-krát za rok. Tak mi povedzte, keď niekoho operujem 17-krát za rok, nejakú operáciu robím, to mi chcete fakt tvrdiť, že to je bezpečné pre toho človeka, ktorý tam príde, lebo on nevie, že je to taká málo. On nevie, že je to tak nekvalitné. Alebo keď mám nemocnicu, ktorá, v ktorej už teraz robí nejaké výkony, ale vyše 50 % ľudí z okolia chodí radšej ďalej, lebo si teda vedia, že aká je tam kvalita. Alebo taká, ktorá má 20 %, vyše 20 %, takých máme niekoľko, hospitalizácií, ktoré sú odvrátiteľné, že vlastne ony ubytujú alebo hospitalizujú ľudí s krvným, s vysokým krvným tlakom, aby mali čísla. Nie, aby mali peniaze, lebo ja som aj celkom nechápala, ale, lebo nemá to vplyv na príjem, lebo ten majú paušalizovaný, ale proste aby akože ukázali, že sme potrební, ale to sa dá všetko zmerať. A toto optimalizácia v podstate, v podstate upratuje. A tá OSN-ka neprešla, lebo akokoľvek sa to predtým volalo, vždy len kvôli politickej slabosti a znova to tu vidím. To isté, to naozaj sa tu, aj, aj, myslím, že pán Raši hovoril, že, ja som si to aj zapísala, áno, že asi nikto zo starostov by nebol zvolený, kto to podporí. Tak toto je celý problém, idú nám komunálne voľby, no tak radšej necháme ľudí, nech riskujú svoje životy, nech zbytočne ohrozujú svoje zdravie v nemocniciach, ktoré proste nie sú dostatočne vybavené a nie sú bezpečné, hlavne aby nám toho starostu zvolili, že? To je, jednoducho presne toto tu vidím roky, ja viem, že je to ťažké, a viem, že ten, veď čo by to bolo za primátora alebo starostu, ktorý by povedal, že dobre, všetko zrušte. Ja viem, že oni budú protestovať, dobre robia, nech pekne diskutujú. Ja čo som sa stretla, prinesú čísla, ja im dám čísla, čo mi dá ministerstvo, diskutujeme, niečo sedí, niečo nie, skúšam s nimi. Ako normálna debata a nakoniec predsa vždy na základe tých čísiel dôjdeme k záveru, ale to predsa neznamená, že to máme úplne vzdať zasa, toľkokrát už sa to vzdalo. K tomu, že odignorovaná bola prvá fáza, to už som hovorila aj o tom, že teda nie je pravda, že nie je podporovaná v teréne, lebo je. Čo sa týka tých chýbajúcich lôžok, pozor na to, keď argumentujeme, lebo u nás nie je až tak problém v lôžkach, je problém v obsadenosti. My máme kopu lôžok a máme 50-percentnú obsadenosť akútnych a zároveň nám chýbajú dlhodobé lôžka. To je presne to, to sú presne tie prípady, že operujú vám pacienta, výmena kĺbu, vyše 10-tisíc euro, tam si, Vladko Baláž, u vás som sa to naučila, v Banskej Bystrici, vaši lekári mi to presne hovorili, no lenže potom, keď ich odoperujú, oni ich vlastne nemajú kam dať, lebo nie sú lôžka, a naozaj je to tam, naozaj plné pacientov, nie sú lôžka, nie sú lôžka pre takéto rehabilitácie, a teda ho posielajú domov s inštrukciami, ale ten pacient to odflákne, nerobí dobre tú rehabilitáciu, za chvíľu je naspäť. Znova operácia, znova 10 tisíc. Presne takéto lôžka sa vytvárajú v tej opti... vďaka tej optimalizácii. Hovorili ste o tom, že je to o súkromných nemocniciach, že tie si vyberajú hrozienka, to je veľmi častý hoax, ktorý sa používa, veľmi ľahko vyvrátiteľný, prosím vás, všetci, čo si to myslíte, pozrite si na stránku Úrad pre dohľad nad zdravotnou starostlivosťou, máte tam základné sadzby pre DRG na rok 2021 a asi štvrtý stĺpček v tej tabuľke je tzv. Case Mix Index, ktorý presne na základe dát nahratých do DRG hovorí o tom, aké komplikované prípady sú v danej nemocnici. Krásne tam vidíte, že súkromné, štátne, že na vlastníkovi nezáleží, záleží na úrovni nemocnici. Kem... kým nejaká regionálna nemocnica má Case Mix Index okolo 1, tie väčšie, koncové majú okolo 1,2. Tak, ja neviem, národné, onkologický ústav a podobne majú 2,4 a na základe tohoto Case Mix Indexu sú potom aj lepšie odmeňované, to je v poriadku. Ale nezáleží, nerozlišuje sa Case Mix Index na základe vlastníctva, takže, takže to nie je kvôli tomu a nie je to, nie je to pravda. Ešte mám štyri minútky, tak ja už sa potom nebudem dlhšie naťahoval, ale skúsim aspoň pár vecí. Hovorili ste, že sú peniaze problém. Presne preto treba OSN-ku schváliť. Ja nehovorím, že dobre, keď to bude celé zle, tak v druhom čítaní to ešte pochopím, ale aby ste toto nepustili cez prvé čítanie, no mne to rozum neberie. Ja rozumiem, že máte výhrady, v poriadku. Ja budem robiť aj kolečko diskusií na zdravotníckom výbore, ako vždy – online. A poďte diskutovať a ukážeme vám čísla, budeme sa o tom baviť. Ja tiež mám výhrady, ktoré konkrétne chcem, aby, veci, ktoré sa zmenili. Ale však aby som to nespustila cez prvé čítanie? Aby som nedovolila tým ľuďom čerpať dotácie na tie ambulancie (ruch v sále a zaznievanie gongu), aby som zabránila tomu, aby sme dostali milión, miliardu do zdravotníctva a všetky tie veci, čo som čítala? Zabudnem na pozitíva len preto, lebo sa bojím, že môjho starostu nezvolia? No super, gratulujem, výborné! Ale to, že ľudia sú ohrození, to je vedľajšie, a že tu budeme proste ešte ďalších 12 rokov preskakovať na mieste. Hovoríte o tom, že, že... hovorili ste o cenotvorbe, jednoducho OSN-ka s týmto nič nemá, to je, to je o inom. Celkový počet lôžok, to už som hovorila. Pán Raši, vy ste hovorili, že súhlasíte s myšlienkou, ale komunikácia bola zlá, no áno, bola. Priznávam, prvý rok určite. Zas na druhej strane boli tu iné problémy, je to aj pochopiteľné, že nie všetko sa dalo stíhať. A teraz čo? Keď bola pred rokom zlá komunikácia, tak teraz tých občanov odstrihneme od kvality a od peňazí, lebo tuto sa hodím o zem, bolo to zlé pred rokom? To, že teraz je to dobré a že to už hovoria aj poskytovatelia, to je vedľajšie. Bolo to zlé, no tak to zahodím, mám argument, hurá, tešíme sa! Hovoríte o dostupnosti, pán Raši, že 90 ku 10, 90 % občanov bude mať dostupnosť 10 % viac ako nad 45 minút. Len vy hovoríte o plánovanej. Všetci, prosím vás, nezabudnite, optimalizácia siete hovorí o plánovanej zdravotnej starostlivosti, nie o akútnej. Výhoda je, že aj, momentálne aj v tých nemocniciach, ktoré budú tzv. komunitné, kde sa budú, kde budú tie dlhodobé, následné lôžka, stacionáre, ambulancie, tak tam vzniknú aj urgenty, v niektorých aj čo teraz nie sú. To znamená, ten občan k tej akútnej bude mať bližšie ako doteraz a môže sa stať, že v nejakom regióne, že bude proste o pár ľudí viacej, ktorí na plánovanú, ktorú chodí raz-dvakrát za život, tak alebo aj môže byť aj trikrát, päťkrát, ale je to plánované, no tak pôjde kúsok ďalej, ale pôjde za kvalitou. Ale dáta ukazujú, že práve v tých regiónoch, kde je takýto problém, tak to robia tí ľudia už teraz sami od seba. Tak. A potom v tých oddeleniach je, samozrejme, obložnosť tých lôžok 50 %. Tak sa vás pýtam, keď mám na jednom oddelení 50 % obložnosť, na druhom takisto a tí ľudia mi cestujú, tak prečo nekoncentrovať tých ľudí, peniaze, vybavenie do jedného a to druhé uvoľniť na tie lôžka, ktoré mi chýbajú. Ja tomu nerozumiem, ako môže proti tomuto namietať. No a ešte ten argument so zamestnávateľom, ktorý, ako naozaj rozumiem, že je. Ale to je otázka, či si chceme povedať, že teda chceme riskovať zdravie a životy ľudí kvôli, kvôli tomu, že je to zamestnávateľ, čo nehovorím, že nie, ale to sa treba normálne rozhodnúť. Povedzme že dobre, tak tam v tom, v tom regióne bude, zostane zamestnanosť nedotknutá. Ale ešte si treba uvedomiť aj to, že tam tie nemocnice zostanú. Oni sa nebudú rušiť, čiže ten zdravotní personál tam bude mať ďalej prácu, nikam nemusí chodiť, žiadne CT, čo sa dáva za príklady, čo je zobrazovacia technika, vôbec nič to nemá s OSN-kou, žiadne sa nebudú rušiť. To tam všetko zostane v tých regiónoch. Len tie plánované výkony sa budú jednoducho centralizovať, čo je dobrá vec. A nebude to mať vplyv na zamestnanosť, možno to bude že pár jednotiek špecialistov, ktorí sa musia motivovať, aby teda prešli niekam. Takže za mňa asi toľkoto. Považujem za obrovskú politickú zbabelosť a veľkú chybu nepodporiť tento návrh v prvom čítaní, nehovorím v druhom, v prvom čítaní a ešte, ešte sa tváriť, že som podala nejakú alternatívu, lebo alternatíva je to, čo sme tu mali doteraz, a to nie je dobré.